Ελληνικοί Πολεμικοί Αετοί: 2015\nΜΗΝΥΜΑ από Ελλήνες πιλότούς προς Ερντογάν: “Σουλτάνε ΔΕΣ τι σε περιμένει όταν μας αφήσουν”\nΑφήστε μας να τους δείξουμε τι αξίζουμε. Το παράπονο των Χειριστών των Μαχητικών μας αυτές τις Άγιες Ημέρες που περιπολούν στο απέραντο Γαλάζιο του Ουρανού και της Θάλασσας!\nΕίναι τα νέα Παιδιά που μόνο το πέταγμά τους τρομάζει τους εχθρούς της Πατρίδος. Βαριά το φέρουν οι Χειριστές μας να έρχονται οι Τούρκοι και να τρυπούν το Ελληνικό FIR και αδημονούν !\nΑφήστε μας να τους ξεσκίσουμε ,είναι αυτό που λένε στην Ετοιμότητα ,στα Καταφύγια στο γονάτισμα του διαδρόμου πριν ξεχυθούν να φτάσουν δίπλα στον Τούρκο που τόλμησε και σήμερα να εισβάλει στους Ουρανούς ….\nΑφήστε μας αυτή τη φορά …Τέρμα τα ηχεία και απολαύστε το video σε HD!\nΑναρτήθηκε από Έλλην Καταδρομεάς στις 1:50 μ.μ. Δεν υπάρχουν σχόλια:\nH Γερμανία στέλνει επιπλέον 4 μαχητικά αεροσκάφη TORNADO στην Τουρκία για τον πόλεμο κατά των Ισλαμιστών\nΣτα σοβαρά έχουν πάρει το θέμα της συμμετοχής τους στον πόλεμο κατά του ισλαμικού κράτους οι Γερμανοί ή συμβαίνει κάτι άλλο με την Άγκυρα .\nΓια τον λόγο αυτό αποστέλλουν στην Τουρκία στις 05 Ιανουαρίου 2016 , τέσσερα επιπλέον μαχητικά αεροσκάφη TORNADO για να βοηθήσουν στην καταπολέμηση της οργάνωσης ISIS , όπως ανακοίνωσε ο εκπρόσωπος της γερμανικής πολεμικής αεροπορίας σήμερα Τρίτη, αναφέρει ο τουρκικός τύπος.\nΤην ημέρα εκείνη, τα τέσσερα τα αεροσκάφη θα απογειωθούν από τα δύο διαφορετικά στρατιωτικά αεροδρόμια από τα βόρεια και δυτικά της Γερμανίας και θα λάβουν πορεία για την αεροπορική βάση του ΝΑΤΟ στο Ιντσιρλίκ , στην νότια Τουρκία.\nΑπό την βάση αυτή , συνολικά έξι γερμανικά αεροσκάφη TORNADO θα πραγματοποιούν αεροπορικές επιχειρήσεις αναγνωριστικού τύπου στο συριακό έδαφος στα μέσα Ιανουαρίου.\nΕπίσης τα μαχητικά αυτά θα εκτελούν και καθήκοντα συνοδείας προσφέροντας υποστήριξη στην διεθνή στρατιωτική συμμαχία κατά των ισλαμιστών .\nΉδη δύο γερμανικά αναγνωριστικά αεροσκάφη του ιδίου τύπου εδρεύουν στην Τουρκία από τον Δεκέμβριο.\nΗ Γερμανία υποσχέθηκε την επιπλέον υποστήριξη στον διεθνή συνασπισμό στον απόηχο των τρομοκρατικών επιθέσεων τον περασμένο μήνα στο Παρίσι, από τζιχαντιστές , οι οποίοι είχαν οργανώσει τρομοκρατικό δίκτυο.\nΥπενθυμίζεται ότι η γερμανική κυβέρνηση έχει αποφασίσει την αποστολή 1.200 Γερμανών στρατιωτών , μαχητικών αεροσκαφών και αεροσκαφών ανεφοδιασμού, αλλά τονίστηκε ότι κανένα από αυτά τα αεροσκάφη δεν θα διεξάγει αποστολές βομβαρδισμού.\nΣτον συνασπισμό κατά των τζιχαντιστών ο οποίος πραγματοποιεί αεροπορικές επιδρομές στη Συρία και το γειτονικό Ιράκ, συμμετέχουν αεροπορικές δυνάμεις από διάφορες χώρες, συμπεριλαμβανομένης της Γαλλίας, των Ηνωμένων Πολιτειών, της Βρετανίας.\nΣύμφωνα με παλιότερο άρθρο με τίτλο: Γερμανικό «NEIN» σε πρόταση των ΗΠΑ για συμμετοχή επιπλέον γερμανικών δυνάμεων εναντίον του ISIS από την Μέρκελ!, από την ιστοσελίδα pentapostagma.gr, είχαμε φέρει στην επιφάνεια την σκληρή στάση που τηρούσε η Γερμανίδα Καγκελάριος , στο ενδεχόμενο ανάπτυξης μια πιο πολυπληθούς συμμετοχής του γερμανικού στρατού σε επιχειρήσεις κατά του ισλαμικού κράτους.\nΑπό ότι φαίνεται λόγω των στενών σχέσεων Άγκυρας και Βερολίνου , τα δεδομένα άλλαξαν και οι Γερμανοί συμμετέχουν πιο ενεργά στον πόλεμο αυτόν. Για την συνέχεια βλέπουμε.\nΑναρτήθηκε από Έλλην Καταδρομεάς στις 11:52 π.μ. Δεν υπάρχουν σχόλια:\nΜια εν δυνάμει έκδοση του F-15J με αυξημένα χαρακτηριστικά στελθ παρουσίασαν οι Ιάπωνες ακόμα πιο βελτιωμένη και από την έκδοση Silent Eagle της Boeing σύμφωνα με τοdefence-blog.com\nΟι Ιάπωνες φαίνεται να πειραματίζονται αρκετά με την ανάπτυξη αεροσκαφών με χαρακτηριστικά στελθ καθώς πρόσφατα παρουσίασαν και το πρότυπο επίδειξης τεχνολογίας Mitsubishi ATD-X Shinshin.\nΩστόσο η ημι-στελθ έκδοση του F-15j παραμένει απλά ένα σχέδιο επί χάρτου και είναι άγνωστο το αν θα προχωρήσει παραπέρα παρ΄ότι όλο και περισσότεροι αναλυτές θεωρούσαν ότι κάτι τέτοιο θα μπορούσε να δώσει λύση και να καλύψει το κενό που δημιουργούν οι αδυναμίες του F-35 και η τιμή αλλά και η μη δυνατότητα εξαγωγής του F-22.\nΠρόσφατα άλλωστε είδαμε και την πρόθεση του Ισραήλ να προμηθευτεί την έκδοση Silent Eagle του μαχητικού της Boeing για το σκοπό αυτό. Το F-15j αποτελεί την Ιαπωνικής κατασκευής έκδοση του Αμερικανικού μαχητικού εναέριας υπεροχής η οποία κατασκευάζεται από την Mitsubishi Heavy Industries.\nΑναρτήθηκε από Έλλην Καταδρομεάς στις 2:03 μ.μ. Δεν υπάρχουν σχόλια:\nΗ πρόσφατη υπέρπτηση του Αρχηγού της τουρκικής πολεμικής αεροπορίας, πάνω από ελληνικά νησιά, ήταν σαφής επίδειξη δύναμης προς την Ελλάδα. Οι Τούρκοι, δεν αρκούνται πλέον στις καθημερινές παραβιάσεις του ελληνικού εναέριου χώρου στις οποίες επιδίδονται τα τελευταία 40 χρόνια. Φαίνεται να μην αρκούνται ούτε στο πέταγμα πάνω από ελληνικά νησιά, στο οποίο επιδίδονται επίσης συστηματικά τα τελευταία χρόνια. Είναι χαρακτηριστικό ότι σύμφωνα με τα στοιχεία που έχει ανακοινώσει το ΓΕΕΘΑ από το 2009 μέχρι και το 2014 53 φορές τα τουρκικά αεροσκάφη πέταξαν χωρίς άδεια πάνω από ελληνικό έδαφος. Μπορείτε να δείτε τις υπερπτήσεις των τουρκικών αεροσκαφών στον διαδραστικό χάρτη.\nΣτις τρεις και μισή τα ξημερώματα μπήκαμε στα αεροπλάνα, βάλαμε μπροστά και περιμέναμε. Ήμασταν δεμένοι στο κόκπιτ και δεν μιλούσαμε. Δεν είχαμε καρδιοχτύπι, απλά δεν μιλούσαμε. Ήμασταν πολύ ήρεμοι. Λέγαμε, επιτέλους, ας γίνει. Tα αεροπλάνα θα συναντιόνταν σε συγκεκριμένο σημείο και ύστερα… όποιον πάρει ο χάρος. Σε 2,5 λεπτά θα τελείωναν όλα. Aν απογειωνόμασταν, δεν υπήρχε επιστροφή. Tελικά στις έξι παρά τέταρτο το πρωί υπέκλεψαν τηλέφωνο από το κοντινό τουρκικό ραντάρ και έμαθαν ότι το «Πίρι Pέις» δεν θα βγει. Στις έξι και τέταρτο μας είπαν ότι όλα είχαν τελειώσει». Ο πιλότος ήταν ο Μίλτος Σκαραμαγκάς. Ο οποίος υπηρετούσε στα “Φάντομ” (F-4) στην Ανδραβίδα.\nΩστόσο, οι δυο νεαροί πιλότοι, ο Γιάννης Πατσαντάρας και ο Μίλτος Σκαραμαγκάς, με τον ενθουσιασμό που διακρίνει τα νιάτα, πήραν μια παράτολμη απόφαση. Ακολούθησαν τα τουρκικά αεροσκάφη στις τουρκικές ακτές. Πέταξαν πάνω από το αεροδρόμιο της Σμύρνης. “Πετάξαμε πολύ χαμηλά, στα 200 περίπου πόδια”, θυμάται ο Γιάννης Πατσαντάρας. Οι Τούρκοι δεν πρόφτασαν να αντιδράσουν. Ο αιφνιδιασμός ήταν μεγάλος. Το ελληνικό αεροσκάφος είχε χαθεί από τα ελληνικά ραντάρ που είχαν αναστατωθεί και το έψαχναν. Το ραντάρ της Λήμνου έκανε προσπάθειες να επικοινωνήσει μαζί τους. Ίσως εκείνη την ώρα να γνώριζαν ότι θα έχουν συνέπειες εάν το παράτολμο σχέδιό τους γινόταν γνωστό, αλλά δεν τις υπολόγιζαν. O Mίλτος είχε αφηγηθεί το περιστατικό ως εξής: “Περάσαμε χαμηλά από τον πύργο ελέγχου του τουρκικού αεροδρομίου και σηκώθηκε όλη η αεροπορία τους να μας κυνηγήσει. Tο ραντάρ της Mυκόνου φώναζε σαν τρελό. Μας έψαχναν. Hταν ο Θύμιος που κατάλαβε τι έγινε. Tότε πετάξαμε υπερηχητικά πάνω από όλα τα χωριά τους. Πετούσαμε πολύ μα πολύ χαμηλά κάπου στα 100 μέτρα και… ισιώσαμε όλα τα τζάμια”.\nΑναρτήθηκε από Έλλην Καταδρομεάς στις 8:45 π.μ. Δεν υπάρχουν σχόλια:\nΦωτογραφία αρχείου με F-16 της Πολεμικής Αεροπορίας να εκτελεί άφεση όπλων κατά την άσκηση «Καμπέρος 2014» που διεξήχθη την Πέμπτη 3 Ιουλίου 2014 στο Πεδίο Βολής Κρανέας. (ΓΕΑ)\nΟι αρμόδιες ελληνικές αρχές Πολιτικής Αεροπορίας με ΝΟΤΑΜ που εξέδωσαν νωρίς το απόγευμα του Σαββάτου (26.12.2015) χαρακτηρίζουν άκυρες και ανίσχυρες τις τρεις τουρκικές ΝΟΤΑΜ που προκλητικά δεσμεύουν μεγάλες περιοχές στο Αιγαίο και για διάστημα μάλιστα 12 μηνών.\nΣύμφωνα με τις ελληνικές ΝΟΤΑΜ Α2642/15 ,Α2641/15 και Α2640/15 οι τουρκικές αναγγελίες είναι παράνομες και χωρίς ισχύ (Null and Void) καθώς για το FIR Αθηνών μόνες αρμόδιες είναι οι ελληνικές αρχές για την έκδοση ΝΟΤΑΜ , ενώ οι συντεταγμένες που έχει δώσει η Αγκυρα επικαλύπτουν και «περιοχές εθνικής κυριαρχίας της Ελλάδας»,ενώ επίσης επισημαίνεται ότι επηρεάζονται οι διεθνείς αεροδιάδρομοι R19 και L995 καθώς και η εσωτερική εναέρια κυκλοφορία.\nΣε ότι αφορά μάλιστα την περιοχή που έχει δεσμεύσει η Τουρκία στο Βόρειο Αιγαίο οι ελληνικές αρχές επισημαίνουν ότι επηρεάζονται ο διεθνής αεροδιάδρομος G33, και ο ΤΜΑ (Terminal Control Area) του αεροδρομίου της Λήμνου.\nΑυτές βεβαίως είναι οι συνήθεις αντιδράσεις των αρμόδιων υπηρεσιών Πολιτικής Αεροπορίας, αλλά βεβαίως δεν ανατρέπουν την κατάσταση που μονομερώς επιβάλλουν ντε φάκτο στο Αιγαίο οι τούρκοι, ούτε φυσικά δίνουν απάντηση στο μείζον θέμα που έχει εγερθεί και είναι καθαρά πολιτικό, και αφορά στο πως η κυβέρνηση προχώρα ολοταχώς για συνομιλίες με την Άγκυρα, όταν η άλλη πλευρά επιχειρεί να επιβάλλει με τετελεσμένα την δική της ατζέντα διεκδικήσεων.\nΕΔΩ Η ΕΙΔΗΣΗ ΠΟΥ ΤΟΥΣ ΚΙΝΗΤΟΠΟΙΗΣΕ: Σκοπεύει να αντιδράσει η Αθήνα στις προκλητικές τουρκικές ΝΟΤΑΜ ή όχι;\nΑναρτήθηκε από Έλλην Καταδρομεάς στις 2:52 π.μ. 2 σχόλια:\nΤίτλοι τέλους για τα Ισραηλινά A-4 Skyhawk\nΤίτλοι τέλους για τα McDonnell Douglas A-4 Skyhawk της Ισραηλινής Πολεμικής Αεροπορίας μετά από 48 έτη υπηρεσίας με το Άστρο του Δαβίδ.\nΤα μαχητικά τα οποία εντάχθηκαν σε υπηρεσία με την IAF το 1967 και από τις αρχές της δεκαετίας του 1990 αποτέλεσαν τα αεροσκάφη προκεχωρημένης – επιχειρησιακής εκπαίδευσης των ιπταμένων της Αεροπορίας του Ισραήλ που τοποθετούνταν στις μοίρες των F-15 και F-16 αντικαθίστανται μετά την παραλαβή των εκπαιδευτικών αεροσκαφών της Alenia – Aermacchi M-346 Lavi τα οποία εντάσσονται με γρήγορους ρυθμούς στην Ισραηλινή Αεροπορία με στόχο να λάβουν τη σκυτάλη στην εκπαίδευση των Ισραηλινών ιπτάμενων.\nΗ IAF έχει ήδη παραλάβει τα 17 από τα 30 νέα της εκπαιδευτικά αεροσκάφη τα οποία επιχειρούν από την 120η Μοίρα που εδρεύει στην αεροπορική βάση Hatzerim και από την οποία επιχειρούσαν μέχρι πρόσφατα τα 30 εκ των 236 μαχητικών A-4 Skyhawk τα οποία είχαν διατηρηθεί ως ‘’δασκάλες’’ από την Ισραηλινή ΠΑ.\nΑξίζει να σημειωθεί πως το Α-4 συνεχίζει να υπηρετεί με τα χρώματα της Αργεντινής (25 μαχητικά) και του Ναυτικού της Βραζιλίας (4 μαχητικά), πράγμα που ίσως να σημαίνει ότι το Τελ Αβίβ δε θα στείλει τα αποσυρθέντα αεροσκάφη κατευθείαν στο διαλυτήριο….\nΑναρτήθηκε από Έλλην Καταδρομεάς στις 12:31 μ.μ. Δεν υπάρχουν σχόλια:\n«Αν κοιτάξουμε τα στατιστικά στοιχεία της μοίρας και των περιστατικών που έχουμε πετάξει, βλέπουμε μια αύξηση σε σχέση με την περυσινή χρονιά ήδη γύρω στο 30%-40%»,προσθέτει ο κ. Λαχουβάρης\nΑναρτήθηκε από Έλλην Καταδρομεάς στις 2:47 μ.μ. Δεν υπάρχουν σχόλια:\nΣτο πιλοτήριο ενός ελληνικού F-16 – Θα σας κόψει την ανάσα!\nΔείτε όσα βλέπουν οι Έλληνες πιλότοι των μαχητικών αεροσκαφών μέσα από το πιλοτήριο\nΕίναι οι καλύτεροι χειριστές στον κόσμο και το αποδεικνύουν με κάθε ευκαιρία. Τα ελληνικά φτερά σκεπάζουν ολόκληρη τη χώρα και προσφέρουν ασφάλεια σε όλους τους Έλληνες.\nΔείτε το παρακάτω βίντεο και απολαύστε μια… βόλτα μέσα από το πιλοτήριο ενός ελληνικού F-16.\nΑναρτήθηκε από Έλλην Καταδρομεάς στις 3:12 π.μ. Δεν υπάρχουν σχόλια:\nΕπίσκεψη του Μη Κερδοσκοπικού Οργανισμού «Make-A-Wish» στην 114ΠΜ. (ΓΕΑ)\nΤην Τρίτη 22 Δεκεμβρίου 2015, ο Μη Κερδοσκοπικός Οργανισμός «Make-A-Wish» πραγματοποίησε επίσκεψη στην 114 Πτέρυγα Μάχης (114ΠΜ), στην Αεροπορική Βάση Τανάγρας, με σκοπό την υλοποίηση της ευχής ενός παιδιού να γίνει πιλότος.\nΤον 10χρονο Γιώργο, συνοδευόμενο από την οικογένειά του και εθελοντές του Οργανισμού, υποδέχτηκε ο Διοικητής της Μονάδας, Σμήναρχος (Ι) Αθανάσιος Γκανάς.\nΤο πρόγραμμα περιελάμβανε ξενάγηση στη Μονάδα, επίσκεψη στην 331Μ, όπου του έγινε τυπική ενημέρωση, και πτήση στον εξομοιωτή πτήσεων.\nΑναρτήθηκε από Έλλην Καταδρομεάς στις 11:31 μ.μ. Δεν υπάρχουν σχόλια:\nΤην πρόταση τους για το πρόγραμμα TX της USAF παρουσίασαν Lockheed Martin και ΚΑΙ\nΜια εξελιγμένη έκδοση του ελαφρού μαχητικού - εκπαιδευτικού αεροσκάφους Τ-50 Golden Eagle παρουσίασε η Lockheed Martin σε συνεργασία με την ΚΑΙ.\nΗ νέα έκδοση η οποία οπτικά τουλάχιστον διαφέρει ελάχιστα από το Κορεατικό εκπαιδευτικό καθώς διαθέτει νέα καλύπτρα και η σύμμορφη ραχιαία δεξαμενή αναμένεται να αποτελέσει την πρόταση των δύο εταιρειών στο πρόγραμμα TX το οποίο αποσκοπεί στην εύρεση του αντικαταστάτη των εκπαιδευτικών T-38 της USAF.\nΤο T-50 επιχειρεί ή έχει λάβει παραγγελίες μέχρι σήμερα από την Κορεατική (49 T-50, 9 T-50B, 22 TA-50, 20 FA-50), την Ινδονησιακή (16 T-50I), την Ιρακινή ( 24 T-50IQ), τη Φιλιπινέζικη (12 FA-50PH) και την Ταϋλανδέζικη ( 4 T-50TH) Πολεμική Αεροπορία ενώενδιαφέρον για την απόκτηση του είχε επιδείξει και το Ουζμπεκιστάν με την πώληση όμως να μπλοκάρεται τελικά από την Αμερικανική κυβέρνηση.\nΑναρτήθηκε από Έλλην Καταδρομεάς στις 12:30 μ.μ. Δεν υπάρχουν σχόλια:\nΈνας γερόλυκος πιλοτάρει 45 ετών MIG και ρίχνει αυτοσχέδιες βόμβες για να κρατά τον τόπο του ελεύθερο\nΈνας γερόλυκος της συριακής πολεμικής αεροπορίας επιθεωρεί βιαστικά ένα Mig-21 ηλικίας 45 ετών στην υπό πολιορκία αεροπορική βάση του Deir Ezzor.\nΕπιβιβάζεται και φεύγει για να ρίξει τις αυτοσχέδιες βόμβες στους τζιχαντιστές που λυμαίνονται μια ακόμη όμορφη και ιστορική περιοχή.\nΌπως όλα δείχνουν, σε λίγο καιρό και αυτή η πολιορκία θα είναι παρελθόν καθώς η επικείμενη απελευθέρωση της Παλμύρα θα ανοίξει πλέον το δρόμο για να βαδίζει ο συριακός στρατός και οι συμμαχικές του δυνάμεις προς το Deir Ezzor.\nΑναρωτιέται μοιραία κανείς, μπορεί ένας άνθρωπος με ηλικία βετεράνου, να πετά ένα παμπάλαιο αεροπλάνο, να ρίχνει αυτοσχέδιες βόμβες και αυτό να αποδεικνύεται αρκετό;\nΗ απάντηση είναι ΝΑΙ ΜΠΟΡΕΙ!\nΑναρτήθηκε από Έλλην Καταδρομεάς στις 8:27 π.μ. Δεν υπάρχουν σχόλια:\nΣύμφωνα με την υπηρεσία αμυντικών προμηθειών DAPA της Νότιας Κορέας η συμφωνία με την Lockheed Martin αναμένεται να ανέλθει στα 1,9 δισ. δολάρια.\nΟι συζητήσεις με την Αμερικανική εταιρεία έρχονται ως συνέχεια του ναυαγίου της συμφωνίας με τη BAE Systems λόγο κρυφών επιβαρύνσεων.\nΗ Νότιος Κορέα είναι η τελευταία από τις χώρες που προχωρούν στο εκσυγχρονισμό του στόλου των F-16 της καθώς έχουν προηγηθεί η Σιγκαπούρη και η Ταΐβάν ενώ αναμένονται εξελίξεις προς την ίδια κατεύθυνση τόσο από τη χώρα μας όσο και από το Ισραήλ.\nΑναρτήθηκε από Έλλην Καταδρομεάς στις 5:29 π.μ. Δεν υπάρχουν σχόλια:\nΕξελίξεις στο πρόγραμμα του F-35\nΞεκίνησε συναρμολόγηση του πρώτου αεροσκάφους F-35 των Ιαπωνικών Δυνάμεων Άμυνας στο εργοστάσιο της Mitsubishi στην Nagoya. Το αεροσκάφος που κωδικοποιήθηκε ως AX-5, αναμένεται να παραδοθεί μέσα στο 2016 και είναι το πέμπτο από τα 42 που θα παραλάβει η Ιαπωνία, με τα πρώτα τέσσερα να κατασκευάζονται στις ΗΠΑ.\nΠαράλληλα το πρώτο από τα 90 συνολικά μαχητικά F-35 που σχεδιάζει να αποκτήσει η Ιταλία, παραδόθηκε στην αεροπορική βάση Cameri, σύμφωνα με ανακοίνωση του Διακλαδικού Γραφείου του Προγράμματος (Joint Program Office) του υπουργείου Άμυνας των ΗΠΑ.\nΤο μαχητικό αποτελεί και το πρώτο F-35 το οποίο κατασκευάστηκε εκτός Η.Π.Α στις κρατικής ιδιοκτησίας εγκατάστασης τελικής συναρμολόγησης και ελέγχου (FACO: Final Assembly and Check Out) στην αεροπορική βάση Cameri η οποία αποτελεί και τη μοναδική γραμμή συναρμολόγησης του τύπου εκτός των Η.Π.Α.\nΑπό τη γραμμή συναρμολόγησης, τη λειτουργία της οποίας ελέγχουν από κοινού η Alenia Aermacchi και η Lockheed Martin, αναμένεται να βγουν μελλοντικά και τα μαχητικά συμβατικής απο-προσγείωσης (CTOL) F-35A και βραχείας απογείωσης – κάθετης προσγείωσης (STOVL) F-35B της Ιταλίας, αλλά και τα F-35A της Ολλανδίας.\nΠαράλληλα την πρώτη πτήση του από τη βάση Luke AFB σε εκπαιδευτική αποστολή πραγματοποίησε και το Νορβηγικό F-35, αξίζει να σημειωθεί πως στη βάση στην Αριζόνα, βρίσκονται ήδη και πιλότοι της Αεροπορίας της Ιταλίας όπου και εκπαιδεύονται από την Αεροπορία των ΗΠΑ ενώ μέσα στο επόμενο διάστημα αναμένεται να βρεθεί εκεί και το προαναφερθέν Ιταλικό F-35 για τη συνέχιση της εκπαίδευσης τους.\nΤέλος το διακλαδικό μαχητικό φαίνεται να προσπερνά έναν ακόμα ύφαλο καθώς απομακρύνεται το ενδεχόμενο αποχώρησης της Νοτίου Κορέας από το πρόγραμμα αφού η Αμερικανική εταιρία έλαβε τελικά την άδεια από την Αμερικανική κυβέρνηση να αποδεσμεύσει τεχνογνωσία για σημαντικά υποσυστήματα του μαχητικού F-35, προς στη Νότια Κορέα η οποία θα τα αξιοποιήσει στο πλαίσιο του προγράμματος KF-X.\nΗ άδεια φαίνεται να αφορά την εξαγωγή τεχνογνωσίας για 21 κρίσιμες τεχνολογίες του μαχητικού, έναντι 25 της αρχικής συμφωνίας, με τη Σεούλ να προχωράει ως αντάλλαγμα στην αγορά 40 μαχητικών F-35.\nΜέχρι σήμερα η Lockheed Martin έχει παραδώσει περισσότερα από 150 αεροπλάνα στους πελάτες της.\nΑναρτήθηκε από Έλλην Καταδρομεάς στις 12:36 μ.μ. Δεν υπάρχουν σχόλια:\nΜΗΝΥΜΑ από Ελλήνες πιλότούς προς Ερντογάν: “Σουλτά...\nH Γερμανία στέλνει επιπλέον 4 μαχητικά αεροσκάφη T...\nΞύπνησαν οι ελληνικές αρχές, εξέδωσαν ΝΟΤΑΜ εναντί...\nΤην πρόταση τους για το πρόγραμμα TX της USAF παρο...\nΈνας γερόλυκος πιλοτάρει 45 ετών MIG και ρίχνει αυ...\nΤο Σουηδικό Ναυτικό παρέλαβε το πρώτο ελικόπτερο N...\nΠρος εκσυγχρονισμό βαίνουν ξανά τα 134 KF-16 της Ν...\nΤο Ιράν είναι «ανοιχτό» για αεροπορικές αποστολές ...\nΠερί των αεροσκαφών τακτικής αναγνώρισης και ηλεκτ...\nΔεν έχει αεροσκάφη για να πολεμήσει τον ISIS η Γερ...\nΈνα ελληνικό F-16… πραγματικό έργο τέχνης\nΌταν οι Έλληνες πιλότοι «κλειδώνουν» τους Τούρκους...\n12 ελικόπτερα γενικής χρήσης και δύο αεροσκάφη μέσ...\nΕκπληκτικές φωτογραφίες που δείχνουν το F-22 Rapto...\nΓαλλία: Εγκρίθηκε ο εκσυγχρονισμός των Mirage-2000...\nΗ Ισπανία παρέλαβε το δεύτερο ελικόπτερο τακτικών ...\nΕπιστρατεύονται αεροσκάφη τύπου Typhoon για τη Συρ...\nΒολή πυραύλου ΑΙΜ-9Χ από F-16C της Πολεμικής Αεροπ...\nΙνδικά Mil Mi-25 για το Αφγανιστάν\nMi-35: Οι Πάνθηρες της Εθνικής Φρουράς\nΔείτε πως γίνεται η συντήρηση του κατασκοπευτικού ...


Αποστόλης Μπούμπας - «Πωλείται το παρόν»\nΕυχαριστούμε τον ποιητή Αποστόλη Μπούμπα, που ανταποκρίθηκε στο κάλεσμά μας και μας έστειλε το ποίημά του με τίτλο «Πωλείται το παρόν» που δημοσιεύουμε:\nΜε βαρύθυμη διάθεση και αργόσυρτα βήματα\nπροχώραγα στο δρόμο.\nΜήτε το κεφάλι τόλμαγα να σηκώσω\nμήτε στων περαστικών τα δρώμενα να εμβαθύνω.\nΘάρρος δεν κυλούσε στις φλέβες μου,\nαλλά σε χειμερία νάρκη είχα πέσει.\nΧαμένος στη μετάφραση,\nακατανόητα τα συμφραζόμενα κι οι κρυφοί συμβολισμοί.\nΆξαφνα με την άκρη του ματιού μου διέκρινα την έμπνευση.\nΜακάρισα την τύχη μου για τούτη\nτην ουρανοκατέβατη, απρόσμενη εύνοια.\nΦευγαλέα διέσχισα αμέσως την άσφαλτο,\nχωρίς να νοιαστώ για τις κόρνες που μού σφύριζαν δύστροπα.\nΜε αγωνία κοντοστάθηκα μπρος στην πηγή της ώθησης μου\nκαι τον χώρο περιεργάστηκα.\nΣ’ ένα χέρσο οικόπεδο, με συρματόπλεγμα σκισμένο\nνα το περικυκλώνει,\nμια πινακίδα ξύλινη, προχειροφτιαγμένη,\nορθωνόταν στο μέσο.\nΚαι πάνω σ’ αυτήν τρεις λέξεις με έντονα, κόκκινα γράμματα,\nσε λευκό χαρτί τυπωμένα.\n«ΠΩΛΕΙΤΑΙ ΤΟ ΠΑΡΟΝ».\nΣυνειρμούς διαφόρους το υποσυνείδητο έπλασε\nσαν των λιτών λέξεων τη δύναμη αντιλήφθηκε.\nΑλληλουχία ιδεών αιφνίδια\nπλημμύρισε τον κουρασμένο νου μου.\nΜια χαρά ανείπωτη με κυρίευσε ορμώμενη εκ των έσω.\nκαι χαρτί γύρευα να γράψω τους λογισμούς μου.\nΤον τόπο μου ταύτισα με το άγονο χωράφι,\nπου έμεινε έρημος και αυτός, άδειος από βλαστάρια,\nκαμένη έχοντας σοδειά κι οι σπόροι λιγοστεύουν.\nΩμά η ταμπέλα ξεσκέπαζε την φανερή αλήθεια.\nΔιότι σε αλλότριους πουλήσαμε παρόν και ίσως μέλλον,\nπου αν μπορούσαν το παρελθόν θα είχαν διαγράψει.\nΣε κρίση μάς παρέσυραν, αλλοίωσαν αξίες.\nΚι έτσι ακόμα φοβούνται πολύ την εναντίωση μας.\nΠερίφραξη έχτισαν ολόγυρα, όπως του οικοπέδου,\nποθώντας σε όρια στενά να μάς μαντρώσουν.\nΜα όσο θα περπατάμε επί γης,\nτρύπες θα ανοίγουμε σε κάθε είδους φράγμα.\nΟ Αποστόλης Μπούμπας, ο οποίος γεννήθηκε το 1981 στις Σέρρες και διαμένει στη Θεσσαλονίκη, σπούδασε Ιστορία- Αρχαιολογία & Ιστορία Τέχνης στο Αριστοτέλειο Πανεπιστήμιο Θεσσαλονίκης και ακολούθησε μεταπτυχιακές σπουδές στην Κλασική- Ρωμαϊκή Αρχαιολογία στο Πανεπιστήμιο του Εδιμβούργου, καθώς και στην Προστασία-Συντήρηση- Αποκατάσταση Μνημείων Πολιτισμού στο Πολυτεχνείο του Αριστοτελείου Πανεπιστημίου Θεσσαλονίκης.\nΈχει εργαστεί επί σειρά ετών σε διάφορες Αρχαιολογικές Εφορείες απασχολούμενος με την ανασκαφική διαδικασία και έρευνα, την καταγραφή και ψηφιοποίηση αρχαιολογικού-ιστορικού υλικού, τη βιβλιογραφική έρευνα και άλλα.\nΕπίσης, έχει ασχοληθεί με τη διδασκαλία στη Δευτεροβάθμια Εκπαίδευση, στην Εκπαίδευση Ενηλίκων και στην Ειδική Αγωγή.\nΗ ποιητική συλλογή με τον τίτλο «Ορίζοντες και Οδοιπόροι» από τις εκδόσεις Όστρια\nαποτελεί την πρώτη λογοτεχνική προσπάθεια του. Το παρόν ποίημα συμπεριλαμβάνεται στη συλλογή του.\nΈχει λάβει μέρος και έχει διακριθεί σε ποιητικούς διαγωνισμούς εντός του ελλαδικού χώρου.